CELEX: 32017R1242
Language: et
Date: 2017-07-10 00:00:00
Title: Komisjoni rakendusmäärus (EL) 2017/1242, 10. juuli 2017, millega muudetakse rakendusmäärust (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega

11.7.2017   
               
               
                  ET
               
               
                  Euroopa Liidu Teataja
               
               
                  L 178/4
               
            KOMISJONI RAKENDUSMÄÄRUS (EL) 2017/1242,
      10. juuli 2017,
      millega muudetakse rakendusmäärust (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 62 lõike 2 punkte a ja b ning artikli 78 punkte b ja c,
      ning arvestades järgmist:
      
                  (1)
               
               
                  Komisjoni rakendusmääruse (EL) nr 809/2014 (2) artiklis 21 on sätestatud nõuded seoses loomapidamistoetuse taotlustega ja loomatoetusmeetmete raames esitatud maksetaotlustega. Lühikese tootmistsükliga liikide ja suure taastootmisvõimega loomade puhul võib loomade arv, mille kohta Euroopa Parlamendi ja nõukogu määruse (EL) nr 1305/2013 (3) artikliga 33 ette nähtud meetme kohane loomapidamistoetuse maksetaotlus on esitatud, taotlusaasta jooksul oluliselt muutuda. Seetõttu võib loomapidamistoetuse maksetaotluses deklareeritud loomade arv ja nende loomade arv, kelle heaolu tingimused tegelikult paranesid, oluliselt erineda. Sellest tulenevalt saab loomapidamistoetuse maksetaotluses deklareeritud loomade arv olla üksnes ligilähedane. Lühikese tootmistsükliga liikide puhul peaks liikmesriikidel olema seetõttu lubatud kehtestada süsteem, mis võimaldab toetusesaajal taotleda toetust iga looma puhul, kes loetakse rahastamiskõlblikuks selle kuupäeva seisuga või perioodi jooksul, mille määrab kindlaks liikmesriik. Elektroonilise andmebaasi puudumisel peaks olema võimalik teha tegelik loomade arv kindlaks tapasertifikaatide või muude tõendavate dokumentide alusel, mis on esitatud pädevale asutusele pärast loomapidamistoetuse maksetaotluse esitamist.
               
            
                  (2)
               
               
                  Kõikide meetmete või tegevuste liikide puhul ei ole valikukriteeriumide kohaldamine kohustuslik. Seetõttu peaksid toetusetaotlustele tehtavad halduskontrollid hõlmama ainult vajalikuks osutuva elemendi kontrollimist.
               
            
                  (3)
               
               
                  Kulude mõistlikkust kontrollitakse toetusetaotlusele tehtava halduskontrolli etapis ja kindlaksmääratud hindamissüsteemi alusel. Siiski tuleks juhul, kui põhjendamatute kulude risk on väike või kui kulude sisu ei ole võimalik kindlaks määrata enne tegevuse rakendamist, kohaldada erieeskirju.
               
            
                  (4)
               
               
                  Euroopa Parlamendi ja nõukogu määruse (EL) nr 1303/2013 (4) artikli 67 lõike 1 kohaselt võib toetuse summa määrata kindlaks ühikuhindade standardiseeritud astmiku, kindlasummalise makse või ühtse määra alusel. Sellistel juhtudel ei tohiks halduskontroll hõlmata toetusesaaja kantud kulude ja tehtud maksete summade kontrollimist.
               
            
                  (5)
               
               
                  Selleks et tagada kooskõla haldus- ja kontrollieeskirjadega, mis on sätestatud määruses (EL) nr 1303/2013 ja komisjoni delegeeritud määruses (EL) nr 480/2014, (5) ning võtta arvesse rahastamisvahendi vormis antud toetuse eripära, tuleks rahastamisvahendite kontrollieeskirju kohandada.
               
            
                  (6)
               
               
                  Kohapeal kontrollitavad kulud ei tohiks olla väljamakstavad kulud, vaid kulud, mille katmist taotletakse makseasutuselt. Kuna väljamakstavad kulud saab kindlaks määrata alles pärast seda, kui kõik kontrollid on lõpule viidud, muudaks nende kulude kontrollimine saavutatava kontrollimäära arvutamise ettearvamatuks. Lisaks ei tohiks kohapealsete kontrollidega hõlmatud kulud sisaldada kulusid, mida makseasutus on teinud üksnes ettemakseteks, kuna need kulud ei vasta toetusesaaja kantud kuludele. Lisaks tuleks rahastamisvahenditega seotud kulude puhul arvestada minimaalset kontrollimäära vaid niivõrd, kuivõrd see on tegelikult pädeva asutuse poolt kontrollitud. Selleks et igal kalendriaastal oleks minimaalne kontrollimäär täidetud, peaksid kontrollid olema toimunud kuupäevaks, mis on rakendusmääruse (EL) nr 809/2014 artikliga 9 ette nähtud kontrolliandmete ja -statistika edastamiseks.
               
            
                  (7)
               
               
                  Et kontrolle mitte asjatult dubleerida, peaksid kohapealsed kontrollid hõlmama vaid neid elemente, mis halduskontrolli alla ei kuulunud.
               
            
                  (8)
               
               
                  Vastavalt rakendusmääruse (EL) nr 809/2014 artiklitele 48 ja 51 tuleb kontrolli käigus teha muu hulgas kindlaks vastavus rahastamiskõlblikkuse kriteeriumidele, siduvatele kohustustele ja muudele kohustustele. Rakendusmääruse artikli 50 lõike 4 punkti a kohaselt tuleb kohapeal kontrollitava heakskiidetud tegevuste valimi puhul arvesse võtta vajadust kontrollida eri liiki ja eri ulatusega tegevuste asjakohast kombinatsiooni. Rakendusmääruse (EL) nr 809/2014 artiklitega 54–59 ette nähtud meetmepõhised sätted kontrollide sisu või sageduse kohta on seetõttu tarbetud.
               
            
                  (9)
               
               
                  Et halduskaristuste puhul käsitletaks kohapealseteks kontrollideks välja valitud ja välja valimata tegevusi võrdselt, peaksid kontrollitavad kulud kuuluma mõlemal juhul kulutaotluse alla.
               
            
                  (10)
               
               
                  Seepärast tuleks rakendusmäärust (EL) nr 809/2014 vastavalt muuta.
               
            
                  (11)
               
               
                  Käesoleva määrusega tehtud muudatusi tuleks kohaldada 1. jaanuaril 2018 algava taotlusaasta või toetusperioodide kohta esitatud toetuse- või maksetaotluste suhtes. Võttes siiski arvesse raskusi, mis tekkisid liikmesriikidel 2015. taotlusaastal, kui nad pidid viima oma süsteemid vastavusse rakendusmääruse (EL) nr 809/2014 artikliga 13 ette nähtud loomapidamistoetuste maksetaotluste esitamise tähtajaga ning komisjoni delegeeritud määrusega (EL) nr 640/2014 (6) ette nähtud vähendamiste, väljaarvamiste ja karistuste süsteemiga, tuleks sätet, mille kohaselt võib lühikese tootmistsükliga liikide loomade tegeliku arvu määrata kindlaks tapasertifikaatide või muude tõendavad dokumentide alusel, mis esitatakse pädevale asutusele pärast loomakasvatustoetuste maksetaotluste esitamist, kohaldada nende loomapidamistoetuste maksetaotluste suhtes, mis on esitatud 1. jaanuaril 2016 algavate taotlusaastate kohta.
               
            
                  (12)
               
               
                  Käesoleva määrusega ette nähtud meetmed on kooskõlas maaelu arengu komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Rakendusmäärust (EL) nr 809/2014 muudetakse järgmiselt.
      
                  (1)
               
               
                  Artiklisse 21 lisatakse lõige 4a:
                  „4a.   Määruse (EL) nr 1305/2013 artikli 33 alusel toetust saavate lühikese tootmistsükliga liikide puhul võivad liikmesriigid rakendada arvutipõhise andmebaasi puudumisel menetlusi, mille puhul kasutatakse loomapidamistoetuse maksetaotluste puhul tapasertifikaatides või muudes tõendavates dokumentides sisalduvaid andmeid. Need andmed annavad kindluse ja neid võib rakendada iga üksiku loomaga seotud toetusmeetme nõuetekohaseks haldamiseks.
                  Esimeses lõigus osutatud menetlused võivad hõlmata süsteemi, mille kohaselt toetusesaaja taotleb toetust seoses kõikide loomadega, kes liikmesriigi kindlaksmääratud ajavahemikul või kuupäeval on rahastamiskõlblikud tapasertifikaatides või muudes tõendavates dokumentides sisalduvate andmete alusel.
                  Sel juhul võtab liikmesriik vajalikud meetmed, tagamaks et kooskõlas vastava toetusmeetme puhul kohaldatavate sätetega on teises lõigus osutatud kuupäev või ajavahemik toetusesaaja jaoks üheselt kindlaks tehtav ja talle teada.“
               
            
                  (2)
               
               
                  Artiklit 48 muudetakse järgmiselt:
                  
                              a)
                           
                           
                              lõiget 2 muudetakse järgmiselt:
                              
                                          i)
                                       
                                       
                                          punkt c asendatakse järgmisega:
                                          
                                                      „c)
                                                   
                                                   
                                                      vastavus valikukriteeriumidele, kui kohaldatakse neid kriteeriume;“
                                                   
                                                
                                    
                                          ii)
                                       
                                       
                                          punkt e asendatakse järgmisega:
                                          
                                                      „e)
                                                   
                                                   
                                                      määruse (EL) nr 1303/2013 artikli 67 lõike 1 punktis a osutatud kulude (välja arvatud sissemaksed ja amortisatsioonikulud) korral kantud kulude mõistlikkuse kontrollimine. Kulusid hinnatakse asjakohase hindamissüsteemi abil, kasutades näiteks võrdluskulusid, eri pakkumiste võrdlemist või hindamiskomiteed. Kuni 30 %-lise toetusmääraga või määruse (EL) nr 1305/2013 artikli 35 alusel toetatavate tegevuste puhul võib kulude mõistlikkust kontrollida toetusetaotluste halduskontrolli etapis. Selliste tegevuste puhul, mille rahastamiskõlblikud kulud on kuni 5 000 eurot, võib kulude mõistlikkuse kindlaks määrata korraldusasutuse poolt eelnevalt kokkulepitud esialgse eelarve alusel.“;
                                                   
                                                
                                    
                        
                              b)
                           
                           
                              lõikes 3 asendatakse punktid a ja b järgmisega:
                              
                                          „a)
                                       
                                       
                                          lõpetatud tegevuse võrdlus tegevusega, milleks toetus anti;
                                       
                                    
                                          b)
                                       
                                       
                                          kantud kulud ja tehtud maksed, välja arvatud juhud, kui kohaldati määruse (EL) nr 1303/2013 artikli 67 lõike 1 punktis b, c või d osutatud vormi või meetodit.“;
                                       
                                    
                        
                              c)
                           
                           
                              lisatakse lõige 6:
                              „6.   Määruse (EL) nr 1303/2013 artikli 38 lõike 1 punktis b osutatud rahastamisvahendite puhul ei kohalda käesoleva artikli lõikeid 1–5 ei rahastamisvahendisse tehtavale osamaksele ega lõppsaajale makstavale toetusele. Samas kohaldatakse siiski määruse (EL) nr 1306/2013 artikleid 58 ja 59 ning komisjoni delegeeritud määruse (EL) nr 480/2014 (*1) artiklit 9.
                              
                                 (*1)  Komisjoni 3. märtsi 2014. aasta delegeeritud määrus (EL) nr 480/2014, millega täiendatakse Euroopa Parlamendi ja nõukogu määrust (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Põllumajandusfondi ning Euroopa Merendus- ja Kalandusfondi kohta ning nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta (ELT L 138, 13.5.2014, lk 5).“"
						
                           
                        
            
                  (3)
               
               
                  Artiklit 50 muudetakse järgmiselt:
                  
                              a)
                           
                           
                              lõiget 1 muudetakse järgmiselt:
                              
                                          i)
                                       
                                       
                                          esimene lõik asendatakse järgmisega:
                                          „Kohapealsete kontrollidega hõlmatud kulutused moodustavad vähemalt 5 % artiklis 46 osutatud ja Euroopa Maaelu Arengu Põllumajandusfondist (EAFRD) kaasrahastatavatest kulutustest, mille tasumist tuleb makseasutuselt taotleda igal kalendriaastal ning mis ei hõlma tegevusi, mille jaoks on taotletud üksnes ettemakseid.“;
                                       
                                    
                                          ii)
                                       
                                       
                                          lisatakse kolmas lõik:
                                          „Finantsinstrumentide puhul arvestatakse esimeses lõigus osutatud kohapealse kontrolliga hõlmatud kulutuste alla üksnes kohapealsete kontrollide alla kuuluvad lõppsaajatele tehtud maksed.“;
                                       
                                    
                        
                              b)
                           
                           
                              lõike 2 esimene lõik asendatakse järgmisega:
                              „Lõikes 1 osutatud miinimumtaseme saavutanuks loetakse üksnes need kontrollid, mis on toimunud kuupäevaks, mis on artikliga 9 ette nähtud kontrolliandmete ja -statistika edastamiseks.“
                           
                        
            
                  (4)
               
               
                  Artiklit 51 muudetakse järgmiselt:
                  
                              a)
                           
                           
                              lõige 1 asendatakse järgmisega:
                              „1.   Kohapealsete kontrollidega tehakse kindlaks, kas tegevus toimub kooskõlas kohaldatavate eeskirjadega ning kas on täidetud kõik toetuse andmiseks vajalikud rahastamiskõlblikkuse kriteeriumid, siduvad kohustused ja muud kohustused, mida kontrollkäigu raames kontrollitakse ja mis halduskontrolli alla ei kuulunud. Kohapealsete kontrollidega tagatakse, et tegevus vastab EAFRD toetuse saamise tingimistele.“;
                           
                        
                              b)
                           
                           
                              lisatakse lõige 5:
                              „5.   Määruse (EL) nr 1303/2013 artikli 38 lõike 1 punktis b osutatud rahastamisvahendite puhul ei kohaldata käesoleva artikli lõikeid 1–4 ei rahastamisvahendisse tehtavale osamaksele ega lõppsaajale makstavale toetusele. Samas kohaldatakse siiski määruse (EL) nr 1306/2013 artikleid 58 ja 59 ning delegeeritud määruse (EL) nr 480/2014 artiklit 9.“
                           
                        
            
                  (5)
               
               
                  Artiklid 54–59 jäetakse välja.
               
            
                  (6)
               
               
                  Artiklisse 60 lisatakse lõige 4:
                  „4.   Erandina artikli 48 lõike 2 punktist e võib kohaliku tegevusrühma tegevuste puhul, mis hõlmavad ühise teema alla kuuluvaid projekte, kontrollida kulude mõistlikkust sama projektide rühma maksetaotluste halduskontrollide teostamise etapis.“
               
            
                  (7)
               
               
                  Artiklit 61 muudetakse järgmiselt:
                  
                              a)
                           
                           
                              lõike 1 teine lause jäetakse välja;
                           
                        
                              b)
                           
                           
                              lõige 2 asendatakse järgmisega:
                              „2.   Pädev asutus tagab halduskontrollide ja vajaduse korral vahendavate finantsasutuste ja toetusesaaja juurde tehtud kontrollkäikudega, et maksed vahendavale finantsasutustele on kooskõlas liidu õigusega ning pädeva asutuse ja vahendava finantsasutuse vahel sõlmitud kokkuleppega.“
                           
                        
            
                  (8)
               
               
                  Artikli 63 lõige 2 asendatakse järgmisega:
                  „2.   Lõikes 1 osutatud halduskaristust kohaldatakse mutatis mutandis rahastamiskõlbmatule summale, mis avastati artiklis 49 osutatud kohalike kontrollide tulemusel.“
               
            Artikkel 2
      Käesolev määrus jõustub seitsmendal päeval pärast selle avaldamist Euroopa Liidu Teatajas.
      Seda kohaldatakse 1. jaanuaril 2018 algava taotlusaasta või toetusperioodide kohta esitatud toetuse- või maksetaotluste suhtes.
      Artikli 1 punkti 1 kohaldatakse siiski 1. jaanuaril 2016 alanud taotlusaastateks esitatud loomapidamistoetuse maksetaotluste suhtes.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 10. juuli 2017
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 347, 20.12.2013, lk 549.
      
         (2)  Komisjoni 17. juuli 2014. aasta rakendusmäärus (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT L 227, 31.7.2014, lk 69).
      
         (3)  Euroopa Parlamendi ja nõukogu 17. detsembri 2013. aasta määrus (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja millega tunnistatakse kehtetuks nõukogu määrus (EÜ) nr 1698/2005 (ELT L 347, 20.12.2013, lk 487).
      
         (4)  Euroopa Parlamendi ja nõukogu 17. detsembri 2013. aasta määrus (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Euroopa Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006 (ELT L 347, 20.12.2013, lk 320).
      
         (5)  Komisjoni 3. märtsi 2014. aasta delegeeritud määrus (EL) nr 480/2014, millega täiendatakse Euroopa Parlamendi ja nõukogu määrust (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Põllumajandusfondi ning Euroopa Merendus- ja Kalandusfondi kohta ning nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta (ELT L 138, 13.5.2014, lk 5).
      
         (6)  Komisjoni 11. märtsi 2014. aasta delegeeritud määrus (EL) nr 640/2014, millega täiendatakse Euroopa Parlamendi ja nõukogu määrust (EL) nr 1306/2013 ühtse haldus- ja kontrollisüsteemi osas ning otsetoetuste, maaelu arengu toetuse ja nõuetele vastavuse süsteemiga seoses kohaldatavatest maksetest keeldumise ja nende tühistamise tingimuste osas ning kõnealuste toetuste ja süsteemiga seotud halduskaristuste osas (ELT L 181, 20.6.2014, lk 48).